woenighe oft huyse desselfs jans vander brunghen geheeten
metten ghelde staen op de groote mct gelijck de geheel
woenighe oft huys gelegen is op de voirs groote merct
te loeven bijden wech aldair den voirs janne vand brugghen
en lodewijcke baets toebehoiren strecken vand voirs groot
merct achtweerts totten hove desselfs jans vand brugghen
en lodewijcx baets comende achtweerts de voirscr
cokene tot aen den hof des voirs jans vand brugghen
den voirg janne vander brugghen geheeten metten ghelde
met allen rechte hier af uutgedaen en met allen uutgewijst
zijnde soe is dair inne gegoedt en gevesticht de voirs
lodewijck baets inden name en tot behoef van hem selven
en tot behoef barben vander brugghen geheeten metten
ghelde zijnder huysvr zust des voirs jans vand brugghen
alsoe langhe de voirs lodewijck baets en barbe vand
brugghen zijn huysvr leven zullen en de lancstelenen
van hen beiden leven sal en niet lange bij orlove
en manissen tshen vand gronde en wijsdome der scepen
van loeven En wairt dat zake dat den voirg lodewijcke
baets en barbaen vand bruggen zijnd huysvr in tghene des
voirs steet yet te luttel gesciet wae dat heeft hen de voirs
a
jan vand brugghen gelooft tot huer oft des eens van hen
te voldoene Voirts heeft gelooft de voirs jan vand brugghen
den voirg lodewijcke baets en barben zijnder huysvr alle chijsen
en lasten uuten voirs geheelen goeden gaen jaerl ten behoill
tijden te betalene sonder cost oft last desselfs lod baets en
zijnd huysvr en de voirs cokene van nu voirtaen dair af
costel en stabel te houden en tontheffen tot ewege zoe lange
voirs lod baets en barbe zijn huysvr leven zullen ant
e
alsoe dat den voirs lod baets barben vand brugghen
zijnd huysvr zoe lange zij beide leven zullen en de langste
leven van hen beiden leven sal vast en zeker sal moegen
zijn op zulcke vorwden en conden dat alle de repacien
die de voirs lodewijck baets en zijn huysvr aen en inde voirs
cokene zullen doen maken en dair inne bringen en stellen het
zij stutssellen tritsoiren coetsen beiden sargien taflen stoelen bancken
vynsten en dier gelijcke nae de doot vanden lesten leven des
voirs lodewijck baets en barben vand bruggen zijnd huysvr inde
voirs cokene blijven sal tewigen dagen sonder get en toelepen
den voirg janne vand brugghen en zijnen erfgenamen sonde
dair af yet te moegen afbreken noch uut doen in gheenre
manien coram vekene colonia maren xx